Tichu

Tichu on pareittain pelattava kahden pelaajan muodostaman joukkueen välinen korttipeli, jossa pelaajat pyrkivät eroon korteistaan ja samalla keräävät pisteitä. Pelissä yhdistyvät aasialaisista tikkipeleistä tutut mekaniikat, kuten climbing game -tyyli (vrt. kiinalaiset pelit Choi Dai Di, Zheng Shangyou ja Zheng Fen).
Säännöt.
Pelin tavoitteena on voittaa kierroksilla pisteitä omalle joukkuelleen. Yleinen pistemäärävoitto määräytyy tyypillisesti saavutettaessa 1000 pistettä.
Tichua pelaa neljä henkilöä kahden kahden pelaajan joukkueissa. Parit istuvat vastakkain niin, että pelivuorot vuorottelevat joukkueiden välillä.
Käytössä on 56 kortin erikoispakka, joka koostuu neljästä tavallisesta maa-ryhmästä (vihreä jade, musta sapeli, siniset pagodat, punaiset tähdet), joissa kussakin on 13 korttia. Ässä on kussakin maassa korkein tavallinen kortti ja 2 pienin. Lisäksi pakassa on neljä erikoiskorttia: Mah Jong (numero 1 jossa varpunen), koira, feeniks ja lohikäärme.
Yksi tichupeli koostuu jaoista (pelaajille jaetaan kortit), joka taas koostuu yksittäisistä tikki-kierroksista. Tikillä tarkoitetaan pöydässä olevaa korttipinoa, jonka päälle pelaajat pelaavat sopivia kortteja. Mikäli kaikki muut pelaajat ohittavat vuoronsa, kortin pelannut pelaaja saa ne itselleen seuraavalla vuorolla ja sijoittaa ne eteensä pinoon kuvapuoli alaspäin ja aloittaa seuraavan tikkikierroksen pelaamalla haluamansa yksittäisen kortin tai setin pöytään.
Pelin aikana kommunikointi tai pelistrategian suunnittelu parin kanssa on kielletty. 
Kierroksen alku.
Pelissä kierros alkaa edellisen kierroksen voittajan sekoittaessa pakkaa. Hän jakaa kutakin pelaajaa kohti ensin kahdeksan korttia ja jakaa sitten kuusi korttia lisää jokaisen pelaajan eteen erillisen pinoon. Pelaajilla on lopulta 14 korttia kahdessa eri jaossa. Pelaajat nostavat aluksi vain ensimmäisen kahdeksan kortin kätensä. Tässä vaiheessa pelaajalla on mahdollisuus uhkapelata joukkueelleen 200 pistettä sanomalla "iso Tichu". Pelaaja voittaa ison Tichun ja 200 pistettä, mikäli hän on ensimmäinen pelaaja tästä jaosta, jonka kortit loppuvat kesken. Mikäli joku muu pelaaja lopettaa ennen häntä, ison Tichun huutaneen pelaajan joukkue menettää 200 pistettä. Tichu-huudot ovat henkilökohtaisia: tiimiläiset eivät saa sopia huudoista pelin aikana tai kommunikoida mitenkään muuten peliin liittyvistä asioista parinsa kanssa.
Kun jokaisella pelaajilla on 14 korttia kädessä, kukin pelaaja suorittaa korttien vaihdon, eli valitsee kädestään kolme korttia ja antaa yhden kortin kaikille muille pelaajille (yksi parilleen ja yksi kummallekin vastustajalle). Vastustajien antamia kortteja ei saa katsoa ennen kuin on itse antanut pois kolme korttia kullekin kanssapelaajalle.
Pelin eteneminen.
Ensimmäisen käden aloittaa pelaaja, jolla on Mah Jong -kortti aloittaa kierroksen. Jaon tai tikkikierroksen aloittaja ei voi kuitenkaan ohittaa ensimmäistä aloitusvuoroaan, vaikka ohittaminen on muutoin aina mahdollista. 
Tikkikierroksen aloittaja voi pelata pöytään vain sitä settiä, jota vuoron aloittanut pelaaja on pelannut tyhjään pöytään. Tämä tarkoittaa, ettei parin päälle voi pelata esimerkiksi kolmosia, tai suoraa. Lisäksi Tichussa pelaaja voi pelata vain suurempaa korttia, eli yksittäisen kortin 4 päälle käy vain 5 tai sitä suuremmat kortit, eikä toinen numero 4. Mikäli pelaajalla ei ole sopivaa korttia tai hän ei halua pelata, hän voi ohittaa vuoronsa ja vuoro siirtyy seuraavalle pelaajalle. 
Tichu-huudot.
Iso Tichu voidaan huutaa vain jaon alussa ennen kuin pelajaa on nähnyt yhdeksättä korttiaan, eli ensimmäisen jaon aikana. Pieni Tichu voidaan huuttaa missä vaiheessa vain, kunhan pelaaja ei ole pelannut yhtään korttia (hänellä on 14 korttia kädessään). 
Kierroksen päättyminen ja pisteenlasku.
Jako päättyy kun kolme neljästä pelaajasta ovat vailla kortteja. Pelaaja, jolla on viimeisenä kortteja kädessään antaa: 
Sitten pelaajat laskevat pisteensä joukkuellaan olevista korteista: 
Yhdellä jaolla on ansaittavissa yhteensä 100 pistettä. Pistekorttien laskun jälkeen saadusta tulkoseen lisätään tai vähennetään voitetut / hävityt Tichu-huudot.
Kaksoisvoitto.
Jos kuitenkin kaksi saman joukkueen pelaajaa pääsevät ovat pelanneet kaikki korttinsa ilman, että yksikään vastustaja on poistunut pelistä, kierros päättyy välittömästi kaksoisvoittoon. Tällöin tikkien pisteitä ei lasketa ollenkaan ja kortit voidaan sekoittaa – voittajajoukkueelle myönnetään automaattisesti 200 pistettä sekä mahdolliset tichu-huutojen pisteet ja vihollisjoukkue saa 0 pistettä ja mahdolliset hävittyjen tichu-huutojen pistevähennykset.
Kortit ja niiden yhdistelmät.
Setit.
Pelissä kelpoja pelattavia settejä ovat esimerkiksi:
Pommittaminen.
Poikkeuksena setteihin ovat neljä samaa korttia tai värisuora. Niitä kutsutaan pommeiksi.
Pommi on setti, jonka voi pelata missä tahansa vaiheessa tikkikierrosta minkä tahansa setin päälle. Pommi voi olla neljä samanarvoista korttia (esim. 7,7,7,7) tai viiden tai useamman kortin värisuora (esim. sama maa oleva suora 5,6,7,8,9). 
Neljä samaa on niinkutsuttu "pieni pommi" ja värisuora "suuri pommi". Suuremman pommin päälle ei voi pelata pienempää pommia. Värisuorissa maalla ei ole väliä, mutta pidempi ja arvokkaampi värisuora päihittää lyhyemmän ja/tai matalamman värisuoran.
Näinollen seuraavat esimerkit olisi oikea tapa pelata pommien kanssa:
 "Pelataan pareja:" 
 6,6 → A,A → 2,2,2,2 → J,J,J,J → 2,3,4,5,6 (kaikki vihreitä) → 4,5,6,7,8,9,10,J(kaikki punaisia).
 "Pelataan yksittäisiä kortteja:"
 3 → 10 → K → feeniks → A → lohikäärme → Q,Q,Q,Q → 2,3,4,5,6,7,8,9 (kaikki mustia)
Jos jaon aloittaja pyytää korttia, joka kuuluu vuorossa olevan pelaajan pommiin, voi sen pelata myös ilman pommia tai pommin osana.